Brielle
<s>Brielle ili Den Briell je grad od 12,885 stanovnika i općina od 17,704 stan. na jugozapadu Nizozemske u Provinciji Južna Holandija.</s>

<s>Geografske karakteristike 
Brielle se prostire na Otoku Voorne-Putten, pored ušća Nieuwe Maasa u Sjeverno more,  udaljen tridesetak km od centra Rotterdama</s>

<s>Historija</s>

<s>Brielle je nikao u srednjem vijeku kao utvrda i rezidencija grofova od Voorna, od kojih je dobio gradska prava 1330.</s><s>Zlatni period toga grada bio je 15. vijeka.</s><s>U to vrijeme njegov smještaj na ušću Maasa, donio mu je ugled dobre pretovarne luke za brodove na putu za Zeeland, Rotterdam ili Dordrecht.</s><s>Brodovi iz Briella plovili su do Islanda, Skandinavije, Rusije, Poljske, Sjeverne Afrike i Bliskog istoka.</s><s>Brielle je sklopao sporazume sa hanzeatskim gradovima, pomorci iz Briella su čak po Švedskoj imali vlastite trgovačke kolonije.</s>

<s>Iz tog vremena datira i izgradnja gotičke crkve Grote (Sint-Catharijnekerk) koja je veličinom trebala parirati crkvi Sint Jan u 's-Hertogenboschu.</s><s>Gradnja se odužila i ispala je skromnija zbog ekonomske krize u koju je zapao grad tokom 16. i 17. vijeka.</s>

<s>Najslavnija epizoda u historiji tog grada desila se za Nizozemske revolucije, kad su ga 1. aprila 1572. u drskoj akciji zauzeli Geuzeni.</s><s>Tako je postao prvi 
grad u Holandiji oslobođen od španjolske vlasti.</s>

<s>Nakon što su Geuzeni prilično lako zauzeli Brielle, počela je izgradnja moderne utvrde umjesto srednjovjekovnih bedema, ona se otegla do 1713.</s><s>Od tad se na utvrdi malo tog promijenilo, tako da je ona jedna od najbolje očuvanih u Nizozemskoj.</s>

<s>Kada je Maas odnosno njegovo ušće De Gote pregrađen, počela je stagnacija grada.</s><s>Pored tog što je bio utvrda, grad je bio važan za okolicu kao trgovište, a kasnije i kao obrazovni centar.</s><s>Tokom 20. vijeka, Brielle se našao opasno blizu industrijskim i lučkim pogonima Rotterdama, a i pomorstvo je zamrlo.</s><s>Danas se okrenuo turizmu i uslužnom sektoru.</s>

<s>Pobratimski grad</s>

<s>Havlíčkův Brod, Češka od 1985.</s>

<s>Izvori</s>

<s>Vanjske veze</s>

<s>Gemeente Brielle (službene stranice)</s>

<s>Gradovi u Nizozemskoj</s>

